कबार (बाल कविता)
ओकरासँ किछु छोट छी ।
 नाङ्गरि पातर छोट-क्षीण मोर,
कंकूरहि सनि लोल हमर,
आ देहक कारी रंग छी ।
 माथ सेहो एकवर्णी कारी,
सालक किछु एहनहु महीना,
लोहाक बीझ सनि रंग हमर ।
 देहक चमक बढ़ल - बदलल,
कंकूरक सनि भलहि लोल छी,
अलगहि पर सब ढंग हमर ।
 हम नञि भेटब दूर चऽड़मे,
*१ - करांकुलक अंग्रेजी नाम BLACK NAPED IBIS अछि आ कबारक GLOSSY IBIS, तेँ दुहुमे बहुत नजदीकक सम्बन्ध अछि । तथापि, दुहुमे बहुत किछु भिन्नता सेहो अछि आ तेँ प्राणीशास्त्रक वर्गीकरणमे सेहो दुहु अलग - अलग वंशक चिड़ै अछि । करांकुलसँ कबारक आकार छोट होइत अछि । करांकुलक नाङ्गरि चौकोर होइत अछि जखनि कि कबारक अपेक्षाकृत कम चौकोर ओ छोट ।
 *२ - कबारक आकार-सुकार देखबामे करांकुलहि सनि लागैत अछि । लोलक आकृति सेहो कंकूरहि सनि रहैछ । पर, कबारक माथक ऊपरमे कंकूर जेकाँ लाल रंग नञि रहैत अछि ।
 *३ - सालक किछु महीना एहन होइत अछि जाहिमे कबारक देहक रंग भूरा-कारीसँ बदलि बीझायल लोहाक रंगक (RUSTY COLOUR) आ चमकयुक्त (GLOSSY) भऽ जाइत अछि । दुहु पंखक रंग बदलि कऽ कजरी सनि गाढ़ चमकैत हरियर भऽ जाइत अछि ।
 *४ - करांकुलक विपरीत कबार जलाशयक आस-पासक क्षेत्रमे भेटैत अछि । पानिक श्रोतसँ बेसी दूर ई चिड़ै नञि देखाइ दैछ ।
 मैथिली पाक्षिक इण्टरनेट पत्रिका "विदेह" केर 204म अंक (15 जून 2016) (वर्ष 9, मास 102, अंक 204) केर "बालानां कृते" स्तम्भमे प्रकाशित । 